Secretar de stat: Nu vor mai fi spitale COVID şi spitale non-COVID.
Secretarul de stat în Ministerul Sănătăţii Andrei Baciu a declarat sâmbătă că spitalele din România nu se vor închide în timpul valului 4 al pandemiei. Nu vor mai fi spitale COVID şi spitale non-COVID, toţi pacienţii vor primi tratament, a adăugat el.
Reprezentantul Ministerului Sănătăţii, Andrei Baciu, a spus că strategia pentru valul 4 al pandemiei stabileşte că spitalele vor rămâne deschise.În primul an al pandemiei, pacienţii cu boli cronice au avut dificultăţi în a accesa serviciile medicale şi pentru a elimina această situaţie, în vară, Ministerul a lucrat la definirea unei strategii, astfel încât toate spitalele să rămână deschise, a declarat Baciu, sâmbătă, în cadrul unei conferinţe de presă.Nu vom mai avea spitale COVID şi spitale non-COVID, unităţile vor avea circuite mixte, toţi bolnavii din România vor primi tratamentele de care au nevoie, a adăugat Andrei Baciu.Singura excepţie se va face în cazul spitalelor de boli infecţioase care vor trata în special pacienţi COVID-19.